Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1024/14/5502	Čadca, 30.4.2015
EEČ : 2-37-98-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX € 
b.	Peňažná suma určená na všeobecne prospešné účely: XXXXX € 
c.	Konkrétny adresát peňažnej sumy určenej na všeobecne prospešné účely: XXXXX XXXXX, IBAN XXXXX,  IČO:XXXXX: XXXXX €
d.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX.
Skutková veta:
	dňa XXXXX v čase okolo XXXXX h v obci XXXXX, časť XXXXX, okres XXXXX, pred pohostinstvom zv. XXXXX fyzicky napadol XXXXX tak, že v tom ako XXXXX vychádzal z pohostinstva, pri dverách ho XXXXX udrel do zadnej časti hlavy, na čo XXXXX spadol na zem, kde ho XXXXX  opakovane kopal do oblasti hlavy a rúk, ktorými si chránil hlavu, čomu sa snažila zabrániť ďalšia osoba tak, že XXXXX chytila, odtlačila ho k zábradliu a vlastným telom mu bránila v útoku, čo sa jej však nepodarilo a XXXXX opäť pribehol k XXXXX a opätovne ho začal kopať do hlavy, kedy k nim prišla ďalšia osoba, zakričala na XXXXX, ktorý s útokom  prestal, XXXXX fyzickým útokom XXXXX spôsobil zranenia: ľahké pomliaždenie oblasti krčnej chrbtice, ľahké pomliaždenie zadnej strany pravého lakťového kĺbu, ľahké pomliaždenie oblasti ľavého ramenného kĺbu, veľmi ľahké pomliaždenie oblasti ľavej kľúčnej kosti, pričom porucha zdravia a PN u XXXXX trvali do XXXXX.    

Odôvodnenie: 
	Uznesením povereného príslušníka Obvodného oddelenia PZ XXXXX sp. zn. XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, nar. XXXXX, trvale bytom XXXXX, okres XXXXX, pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a/ Trestného zákona na tom skutkovom základe, ako je to uvedené vo výrokovej časti v uznesení povereného príslušníka PZ. 

	Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený XXXXX a poškodený XXXXX uzavreli pred probačným a mediačným úradníkom Okresného súdu v Čadci dohodu o zmieri. 

	Obvinený XXXXX slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

	Poškodený XXXXX  si voči obvinenému uplatnil nárok na náhradu   škody vo výške XXXXX €. Obvinený XXXXX počas madiačneho konania nahradil poškodenému XXXXX škodu v sume XXXXX €. Obvinený XXXXX sa poškodenému XXXXX za svoje konanie ospravedlnil. 

	Obvinený XXXXX, nar. XXXXX, trvale bytom XXXXX, okres XXXXX, vložil dňa 22.04.2015 do pokladne Okresnej prokuratúry v Čadci peňažnú sumu XXXXX €, z toho určenú na všeobecne  prospešné účely pre XXXXX XXXXX XXXXX, okres XXXXX, číslo účtu: IČO:XXXXX, IBAN:XXXXX XXXXX sumu XXXXX € a na peňažnú pomoc obetiam trestnej činnosti  sumu XXXXX €. Táto suma je primeraná závažnosti spáchaného trestného činu.

	Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Anna Lašová
prokurátorka